Bhâsa Meru

Bhâsa Meru iyâ arèya bhâsa Bantu sè èghunaaghi sareng suku Meru (Ameru) sè oḍi’ è lèrèng Tèmor bân Ḍâjâna Ghunong Kenya bân è Paghunongan Nyambene.  Kabbi neng-neng è daèra rèya samarèna bad-abad migrasi (ngallè) ḍâri Ḍâjâ. 

Suku Meru iyâ arèya komunitas sè cokop homogèn bân sakabbhina anḍi' asal osol sè padhâ. Kabbi acaca ngangghuy bhâsa sè padhâ, iyâ arèya bhâsa Kimeru, sè bâḍâ bidhâna sakoni' ḍâlem logat bân ca'-oca' lokal è pan-brâmpan daèra. Komunitas rèya anḍi' subdivisi-subdivisi è bâbâ panèka, ḍâri Ḍâjâ ka lao':

Igembe
Titania (Tiania) (budhâjâ sè para' paḍâ'â so komunitas tatangghâ Cushistic bân Nilotic. 
Imenti
Tharama (Sarana) 
Igoji
Mwumbi-Muthambi
Chuka (Gicuka) 

Polana bhâsa Meru para' paḍâ'â so bhâsa tatangghâna, bhâsa Kikuyu bân Embu pola ngala' sabâgiyân ḍâri bhâsa Meru. 

Dialèk
Kimeru anḍi' pètto' dialèk otama sè salèng epahamè. Dialèk-dialèk rèya tamaso' Kiimenti sè bânnya' èghunaghi sareng suku Imenti è Ameru, Tainia/Titania sè ègkhunaghi sareng suku Tigania, Kiigembe sè èghunaaghi sareng suku Mwïmbï, Kïmüthambï sè èghunaaghi Müthambï, Gicuka sè èghunaaghi sareng suku Chuka, bân Kitharaka sè èghunaaghi sareng suku Tharama. 

Dialèk Imenti
Arèya dialèk sè lomra èghunaaghi è Meru. Dialèk rèya mènangka lingua franca antarana sanga' sub-suku Meru. Dialèk rèya dialèk resmè sè èghunaaghi ḍâlem terjema'anna Alkitab Kimeru. Rèya biyasana èghunaaghi è daèra Nkubu, Timau, Kibirichia, kotta Meru, bân Ruiri è kabhupatèn Meru.

 Sombher